इंग्लैंड ने इस साल आस्ट्रेलिया में मेजबान टीम को पांच मैचों की एकदिवसीय श्रृंखला में 4-1 से हराया था और वह नये खिलाड़ियों के साथ आई मेहमान टीम पर एक बार फिर दबदबा बनाने की कोशिश करेंगे। आस्ट्रेलिया की टीम पूर्व कप्तान स्टीव स्मिथ और पूर्व उप कप्तान डेविड वार्नर के बिना आई हैं। दुनिया के शीर्ष एकदिवसीय बल्लेबाजों में शामिल स्मिथ और वार्नर को मार्च में केपटाउन टेस्ट के दौरान गेंद से छेड़छाड़ प्रकरण में भूमिका के कारण प्रतिबंधित किया गया है। इसके अलावा आस्ट्रेलिया की टीम में चोट के कारण मिशेल स्टार्क, पैट कमिस और जोश हेजलवुड भी नहीं हैं, जिन्होंने टीम को एशेज जिताने में अहम भूमिका निभाई थी।